61977J0059
ΑΠΌΦΑΣΗ ΤΟΥ ΔΙΚΑΣΤΗΡΙΟΥ
της 14ης Δεκεμβρίου 1977 (
*1
)
Αντικείμενο της υποθέσεως:
Ερμηνεία των άρθρων 173 και 177 της Συνθήκης ΕΟΚ και του κανονισμού 67/67/ΕΟΚ της Επιτροπής, καθώς και το κύρος ανακοινώσεως της Επιτροπής με την οποία αναγνωρίζεται, κατ' εφαρμογή του κανονισμού 67/67/ΕΟΚ, εξαίρεση από την απαγόρευση του άρθρου 85, παράγραφος 1, της Συνθήκης.
Διατακτικό της αποφάσεως:
Κατά το διάστημα που μεσολαβεί από της κοινοποιήσεως μέχρι της ημερομηνίας εκδόσεως αποφάσεως από την Επιτροπή, τα δικαστήρια, ενώπιον των οποίων εκκρεμεί διαφορά σχετική με παλαιά συμφωνία νομότυπα κοινοποιηθείσα ή απηλλαγμένη της υποχρεώσεως κοινοποιήσεως, θα πρέπει να αναγνωρίζουν στην εν λόγω συμφωνία τα έννομα αποτελέσματα που της αναγνωρίζει το δίκαιο που διέπει την οικεία σύμβαση, χωρίς τα αποτελέσματα αυτά να είναι δυνατόν να αμφισβητηθούν με ενδεχόμενη αμφισβήτηση του συμφώνου της προς το άρθρο 85, παράγραφος 1.
Πρόταση του γενικού εισαγγελέα:
Πρότεινε να δοθεί η ακόλουθη απάντηση:
1)
Η εκ μέρους της Επιτροπής κατάταξη της επίδικης συμφωνίας, στις 29 Απριλίου 1969, δεν συνιστά «πράξη» ως προς το κύρος της οποίας μπορεί να υποβληθεί προδικαστικό ερώτημα βάσει του άρθρου 177.
2)
Το κύρος ή η αυτοδίκαια ακυρότης μιας συμφωνίας αποκλειστικής διανομής, που συνήφθη, όπως η επίδικη συμφωνία, πριν από τις 22 Μαρτίου 1967 και κοινοποιήθηκε πριν από την 1η Φεβρουαρίου 1963, έχει απόλυτο χαρακτήρα, η δε σχετική διαπίστωση εναπόκειται στο εθνικό δικαστήριο.
(
*1
)	Γλώσσα διαδικασίας: η γαλλική.